لبنان
لبنان اتا پچوک ِکشور هسته که کوهستونی هسته و آسیا و خاورمیونه‌ی ِغرب و مدیترانه دریا پَلی دَره. ونه نیشتنگا (=پایتخت) بیروت ِبندر هسته. لبنان شمال و شرق جه سوریه، جنوب جه ایسرائیل و غرب جه مدیترانه جه هم‌سامون هسته و قبرس ِجزیره ونه نزدیکی دَره. لبنان ِنوم کلمۀ «لبن» جه هسته که اسپه کوهون ره گاتِنه.

لبنان دله‌یی (=داخلی) جنگ میون سال‌های ۱۹۷۵ تا ۱۹۹۰ این کشور ِاقتصاد ره خِراب هاکرده، پیش از اون لبنان منطقه دله عربون ِاقتصادی مرکز بی‌یه و ونه توریستی اقتصاد قوی بی‌یه، تا حدی که بیروت ره «خاورمیونه‌ی ِپاریس» گاتنه و لبنان ِلقب «خاورمیانه‌ی ِسوئیس» بی‌یه. وشون جنگ تموم بَیّه په دِباره دَرنه شه کشور ره بازساجی کانّه که موفق هم هَستنه و خوب پیشی شونّه. البته ایسراییل و لبنان جنگ این پیشرفت ره آسته‎ته هاکرده.

تاریخ
اینتا کشور کوهنه نوم فنیقیه هسه وه معاصر دوره دله اول عثمانی و بعد هم فرانسه موستعمره بی‌یه. اینتا کشور مازرونی ۱۴۵۵ سال دله اتا سیوا کشور بیّه.

سیاست
اینتا کشور حکومت پارلمونی جمهوری هسه. ونه ریاست جمهوری سر مسیحی و ونه نخست‌وزیر موسلمون هسه. اینتا کشور ِپیل ِیکا نوم هم لیره هسه.

جوغرافی

اینتا کشور گتی ۱۰۴۰۰ کیلومترموربع هسه. اینتا کشور ۳ میلیون نفر جمعیت دارنه. ونه نیشته‌گا نوم بیروت هسه.

تقسیمات 
لبنان ِنصف ِجمعیت بیروت دله دَرنه و شیش‌تا استان کشور ره سازنّه:
 شمال استان (لبنان)
 بقاع استان
 جبل استان (لبنان)
 بیروت
 نبطیه استان
 جنوب استان (لبنان)

مردمون 
لبنان مردم خله مختلف گروهون جه تشکیل بَیینه. عربون ۶۰٪، آشوریون ۳۶٪ و ارمنیون ۴٪، کوردون و یهودیون ۱٪ جمعیت این کشور دله درنه. لبنان مردم ِسن ِمیونگین ۲۴٫۶ سال هسته.

زوون 
لبنان ِرسمی زوون عربی هسته؛ اما اقلیتون شه زوون جه گپ زَنّه. فرانسوی هم این کشور دله خله استفاده وانه.

دین 

لبنان ِمردِم ِدین هم وشون ِنژاد واری خله مختلف هسته. این کشور دله هیچ اقلیتی نصف جه نَرِسِنه:
 ۵۹٫۷٪ اسلام
 ۲۷٪ تسنن
 ۲۷٪ تشیع
 ۳۹٪ مسیحیت
 ۲۱٪ مارونی
 ۸٪ یونانی ارتودکس
 ۵٪ دروزی
 ۵٪ یونانی کاتولیک
 ۱٫۳٪ دیگرون

آمریکای ِCIRI ِمؤسسه اتا پژوهش دله سِراق هِدا لبنان صدر کشورونی دَره که شه مردمون وسّه دین سَره محدودیت نی‌یِلنه.

بن بنویشت

بریم بگردستن 

 لبنان رئیس جمهور رسمی سایت 
 لبنان پارلمان رسمی سایت
 مرکز آمار 

 
عرب اتحادیه
عرب کشورون
عربی‌زوون کشورون
آسیایی کشورون
اسلامی کشورون
فرانسه قدیمی مستعمرات
فرانسوی‌زوون کشورون